Λιβία (μητέρα του Κάτωνα)

Η **Λιβία Δρούσα**, λατιν.: Livia Drusa, (π. 120 – π. 92 π.Χ.) ήταν Ρωμαία δέσποινα. Ήταν κόρη τού Μάρκου Λίβιου Δρούσου, υπάτου το 112 π.Χ., και αδελφή τού Μάρκου Λίβιου Δρούσου (αναμορφωτή), τριβούνου των πληβείων το 91 π.Χ. Ήταν η μητέρα τού Κάτωνα τού Νεότερου. Έγινε η γιαγιά τού Μάρκου Ιούνιου Βρούτου, μέσω της μεγαλύτερης κόρης της Σερουιλίας της Πρεσβύτερης.

## Βιογραφία
Ο πατέρας της Λιβίας απεβίωσε το 108 π.Χ. και αυτή πέρασε στην κηδεμονία τού αδελφού της, Μ. Λίβιου Δρούσου τού αναμορφωτή. Περί το 106, ο Μ. Λίβιος Δρούσος κανόνισε αυτή να παντρευτεί τον φίλο του Κόιντο Σερουίλιο Καιπίωνα ταμία το 103 π.Χ..  Είχαν τρία παιδιά:

* Σερουιλία η Πρεσβύτερη γενν. πριν το 100 π.Χ., παντρεύτηκε τον Μάρκο Ιούνιο Βρούτο τον τριβούνο και ήταν μητέρα τού Βρούτου, τού τυραννοκτόνου. Ήταν η ερωμένη τού Καίσαρα, και ο Καίσαρας φημολογήθηκε ότι ήταν ο πατέρας του Βρούτου 
* Σερουιλία η Νεότερη γενν. π. 99 π.Χ., η δεύτερη σύζυγος τού Λεύκιου Λικίνιου Λούκουλλου, υπάτου το 74 π.Χ.  
* Γναίος Σερουίλιος Καιπίων,  γενν. π. 98 π.Χ., στρατιωτικός τριβούνος κατά τη διάρκεια της Γ΄ Εξέγερσης των Δούλων. 

Η Λιβία και ο Καιπίων πρέπει να χώρισαν περί το 98 π.Χ., για λόγους που δεν αναφέρει κάποιος αρχαίος ιστορικός. Ο Πλίνιος ο Πρεσβύτερος αναφέρει ότι ο Καιπίων και ο Δρούσος είχαν διαφωνήσει στην πώληση ενός δαχτυλιδιού, για το οποίο ο καθένας είχε προσφέρει τιμή σε δημοπρασία.    Στη συνέχεια η Λιβία παντρεύτηκε τον Mάρκο Πόρκιο Κάτωνα τριβούνο των πληβείων, εγγονό τού Κάτωνα τού Πρεσβύτερου.  Είχαν δύο παιδιά:

* Πορκία η Πρεσβύτερη, γενν. π. 96 π.Χ., παντρεύτηκε τον Λεύκιο Δομίτιο Αηνόβαρβο ΙΙ, ύπατο το 54 π.Χ.  
* Mάρκος Πόρκιος Κάτων της Ιτίκης (Utica), ή Κάτων *ο Νεότερος*, γενν. το 95 π.Χ., πολιτικός, ρήτορας και αντίπαλος τού Ι. Καίσαρα.      

Ο Κάτων και η Λιβία απεβίωσαν και οι δύο στα τέλη της δεκαετίας του 90 π.Χ., και τα παιδιά τους μεγάλωσαν στο σπίτι τού αδελφού της Μάρκου Λίβιου Δρούσου (του αναμορφωτή). 

## Στη μυθοπλασία
Η Livia Drusa εμφανίζεται ως κύριος χαρακτήρας στα δύο πρώτα βιβλία της σειράς *Masters of Rome* της Colleen McCullough . Στο *The First Man in Rome*, ο αδελφός της την εξαναγκάζει να παντρευτεί τον Caepio, τον οποίο αντιπαθεί. Στο *The Grass Crown*, ο McCullough απεικονίζει τη σχέση της Livia με τον Cato όπως ξεκίνησε πριν από το διαζύγιό της από τον Caepio και κάνει τον μικρότερο γιο του Caepio (τον μοναχογιό και κληρονόμο του, σε αυτή τη φανταστική αφήγηση) φυσικό γιο του Cato.

## Δείτε επίσης
* Γένος Λιβίων

## Βιβλιογραφικές αναφορές

## Βιβλιογραφία
* Marcus Tullius Cicero, Brutus, Epistulae ad Atticum, Pro Milone.
* Gaius Sallustius Crispus (Sallust), Bellum Catilinae (The Conspiracy of Catiline).
* Titus Livius (Livy), History of Rome.
* Valerius Maximus, Factorum ac Dictorum Memorabilium (Memorable Facts and Sayings).
* Gaius Plinius Secundus (Pliny the Elder), Historia Naturalis (Natural History).
* Plutarchus, Lives of the Noble Greeks and Romans.
* Sextus Aurelius Victor, De Viris Illustribus (On Famous Men).
* Paulus Manutius, Ad Ciceronis de Finibus (Commentary on Cicero's De Finibus Bonorum et Malorum), Venice (1541).
* Wilhelm Drumann, Geschichte Roms in seinem Übergang von der republikanischen zur monarchischen Verfassung, oder: Pompeius, Caesar, Cicero und ihre Zeitgenossen, Königsberg (1834–1844).
* Emilio Gabba, Republican Rome, the Army, and the Allies, Berkley (1976).

Κατηγορία:Γυναίκες στην Αρχαία Ρώμη